section_heading: Južni Krk
paragraph_text: Istočni dio čini brdski masiv koji se pruža paralelno s Vinodolskim hrbatom na kopnu. Dio tog gorovitog lanca su vrhovi Kozlja (464&nbsp;m), Diviška (471&nbsp;m), Hlam (461&nbsp;m). Između istočnog i zapadnog dijela pruža se neprekinuta udolina također smjera sjeverozapad – jugoistok. Nju čine Dobrinjsko, Vrbničko i Bašćansko polje, a Omišaljski zaljev na sjeveru te Bašćanska draga na jugu zapravo su potopljeni dijelovi te udoline. Zatim slijedi zapadni gorski lanac s najvišim otočnim vrhovima Obzova (568&nbsp;m), Veli vrh (541&nbsp;m), Orljak (537&nbsp;m), Veli (482&nbsp;m) i Mali Hlam (446&nbsp;m), a na jugu nastavak tog masiva predstavlja otok Prvić.